নিকোলাস ইভান গনসালেস (জন্ম: ৬ এপ্রিল ১৯৯৮) হচ্ছেন একজন আর্জেন্টিনার পেশাদার ফুটবলার। তিনি সেরিয়ে আ ক্লাব ফিওরেন্তিনা এবং আর্জেন্টিনা জাতীয় দলের হয়ে একজন ফরোয়ার্ড হিসেবে খেলেন।   ক্লাব ক্যারিয়ার    আর্জেন্টিনো জুনিয়রস  আর্জেন্টিনো জুনিয়রস ক্লাবের যুব দলে দশ বছরেরও বেশি সময় কাটানোর পর ২০১৫-১৬ মৌসুমের কোপা আর্জেন্টিনার একটি ম্যাচে ২০১৬ সালের জুলাই মাসে প্রাইমরা সি মেট্রোপলিটানার দেপোর্তিভো লাফেরেরের বিরুদ্ধে তার ক্লাব আর্জেন্টিনো জুনিয়র্সের হয়ে পেশাদার ফুটবলে তার অভিষেক হয়। যদিও সেই ম্যাচে তার দল পরাজিত হয়।  ২০১৬ সালের ২৮ আগস্ট সান মার্টিনের বিপক্ষে আর্জেন্টাইন লিগের ২য় বিভাগ প্রাইমরা বি নাসিওনাল তার অভিষেক হয়। ২০১৭ সালে আটলেটিকো পারানার বিপক্ষে তিনি লিগের প্রথম গোল পান। তার একমাত্র গোলে ভর করেই সেদিন তার ক্লাব জয়লাভ করে। গনসালেস ২০১৬-১৭ মৌসুমে আর্জেন্টিনো জুনিয়রস ক্লাবের হয়ে ২০টি খেলায় অংশগ্রহণ করে চার গোল পায়। মৌসুম শেষে ক্লাবটি আর্জেন্টিনার প্রথম বিভাগ প্রাইমারা ডিভিসনে উন্নীত হয়। প্রথম বিভাগে উন্নতীর পর তিনি আরেক আর্জেন্টাইন ক্লাব বেলগ্রানোর বিপক্ষে উদ্বোধনী গোলটি করেন। তবে সেই ম্যাচে তার দল ২-১ গোলে পরাজিত হয়।   ভিএফবি স্টুটগার্ট  ২০১৮ সালের ১০ জুলাইয়ে নিকোলাস গনসালেস জার্মান লিগ বুন্দেসলিগার দল ভিএফবি স্টুটগার্ট ক্লাবের সাথে পাঁচ বছরের চুক্তি স্বাক্ষর করেন। ১৮ জুলাইয়ে ইলর্টিসেনের বিপক্ষে একটি প্রীতি ম্যাচে এই ক্লাবের হয়ে তার অনানুষ্ঠানিক অভিষেকে হয়। এই ম্যাচে তার দুই গোলের উপর ভর করে তার দল বিজয় লাভ করে। ২২ ডিসেম্বর শালকে ০৪ বিরুদ্ধে তিনি প্রথম প্রতিযোগিতামূলক গোল পায়। যদিও তার দল ম্যাচটি হেরে যায়। সেই মৌসুমে গনসালেস ২টি গোল করেন।  ২০১৮-১৯ মৌসুম শেষে তার ক্লাব ভিএফবি স্টুটগার্ট ২য় বিভাগে অবনমিত হয়। ২০১৯ সালের ১৭ আগস্টে জার্মান লিগের ২য় বিভাগ ২. বুন্দেসলিগায় গনসালেস এফসি সেন্ট পাওলির বিরুদ্ধে প্রথম গোল পান। তিনি ২০২০ সালের জুনে স্যান্ডহাউসেন এবং নুরনবার্গের বিপক্ষে পরপর দুই ম্যাচে গোল পান। নুরনবার্গের বিপক্ষের ম্যাচটি ছিল স্টুটগার্টের হয়ে তার ১০০তম লিগ ম্যাচ।  ২০২০ সালের ২৫ নভেম্বরে ভিএফবি স্টুটগার্ট গনসালেসের সাথে চুক্তির মেয়াদ ২০২৪ সালের জুন পর্যন্ত বাড়ায়।   ফিওরেন্তিনা  ২০২১ সালের ২৩ জুনে গনসালেস সেরিয়ে আ ক্লাব ফিওরেন্তিনার সাথে ২০২৬ সাল পর্যন্ত পাঁচ বছরের চুক্তি স্বাক্ষর করেন। ১৩ আগস্টে কোপা ইতালিয়ার প্রথম রাউন্ডে সেরি বি দল কোসেনজার বিরুদ্ধে ফিওরেন্তিনার হয়ে গনসালেসের অভিষেক হয়। অভিষেক ম্যাচেই ৩৭ মিনিটের মধ্যে জোড়া গোল করেন। সেই ম্যাচে তার দল ৪–০ গোলে জয় লাভ করে।   আন্তর্জাতিক ক্যারিয়ার  ২০১৯ সালের জুলাই মাসে গনসালেস সেবছরে পেরুতে অনুষ্ঠিতব্য প্যান আমেরিকান গেমসে জন্য আর্জেন্টিনার অলিম্পিক ফুটবল দলে (অনুর্ধ্ব-২৩) ডাক পান। সেবার ইকুয়েডরের বিপক্ষে অভিষেক ম্যাচেই তিনি লাল কার্ড দেখেন। তারপর পুনরায় তিনি সেমি-ফাইনাল এবং স্বর্ণপদক নির্ধারণী (ফাইনাল) খেলায় অংশ নেন। শেষ ম্যাচ জিতে সেবার আর্জেন্টিনা স্বর্ণপদক অর্জন করে। কয়েক মাস পরে জার্মানি এবং ইকুয়েডরের সাথে অক্টোবরের প্রীতি ম্যাচের আগে প্রথমবারের মতো লিওনেল স্কালোনি তাকে আর্জেন্টিনার মূল দলে নির্বাচিত করে। জার্মানির বিরুদ্ধে ম্যাচে তিনি স্কোয়াডে ছিলেন না, তবে ১৩ ই অক্টোবর এলচেতে এস্তাদিও ম্যানুয়েল মার্টিনেজ ভ্যালেরোতে ইকুয়েডরের বিরুদ্ধে আর্জেন্টিনার ৬-১ গোলে জয়ের ম্যাচে আর্জেন্টিনা জাতীয় দলের হয়ে আন্তর্জাতিক ফুটবলে তার অভিষেক হয়।  ২০২০ সালের ১২ নভেম্বরে ২০২২ ফিফা বিশ্বকাপ বাছাইপর্বে প্যারাগুয়ের বিপক্ষে ১-১ গোলে ড্র হওয়া একটি গুরুত্বপূর্ণ ম্যাচে গনসালেস আর্জেন্টিনার হয়ে তার প্রথম গোলটি করেন। কয়েকদিন পরেই পেরুর বিপক্ষে তিনি পুনরায় গোল পান।   খেলোয়াড়ী পরিসংখ্যান    ক্লাব   -ক্লাবমওসুম লিগকাপমহাদেশীয়অন্যান্যমোটDivisionAppsGoalsAppsGoalsAppsGoalsAppsGoalsAppsGoalsআর্জেন্টিনোস জুনিয়র্স২০১৬–১৭Primera B Nacional২০৪২০—০০২২৪২০১৭–১৮Argentine Primera División২৪৭১০—০০২৫৭মোট৪৪১১৩০—০০৪৭১১ভিএফবি স্টুটগার্ট২০১৮–১৯Bundesliga৩০২১০—২Appearance(s) in Bundesliga relegation play-offs০৩৩২২০১৯–২০২. Bundesliga২৭১৪২১——২৯১৫২০২০–২১Bundesliga১৫৬২০——১৭৬মোট৭২২২৫১—২০৭৯২৩ফিওরেন্তিনা২০২১–২২Serie A৩৩৭৬১——৩৯৮২০২২–২৩Serie A৩১০০২১—৫২মোট৩৬৮৬১২১—৪৪১০Career মোট১৫২৪১১৪২২১২০১৭০৪৪   আন্তর্জাতিক   +জাতীয় দল এবং বছর দ্বারা উপস্থিতি এবং লক্ষ্য জাতীয় দলের বছর অ্যাপস গোল আর্জেন্টিনা ২০১৯ ৩ ০ ২০২০ ২ ২ ২০২১ ১০ ০ ২০২২ ৬ ১ মোট ২১ ৩  Scores and results list Argentina's goal tally first, score column indicates score after each González goal. +নিকোলাস গনসালেসের করা আন্তর্জাতিক গোলের তালিকা  তারিখ ভেন্যু ক্যাপ প্রতিপক্ষ স্কোর ফলাফল প্রতিযোগিতা  ১ ১২ নভেম্বর ২০২০ লা বোম্বোনেরা, বুয়েনস আইরেস, আর্জেন্টিনা ৪ ১-১ ১-১ ২০২২ ফিফা বিশ্বকাপ বাছাইপর্ব ২ ১৭ নভেম্বর ২০২০ এস্তাদিও ন্যাসিওনাল, লিমা, পেরু ৫ ১-০ ২-০ ২০২২ ফিফা বিশ্বকাপ বাছাইপর্ব ৩ ২৫ মার্চ ২০২২ লা বোম্বোনেরা, বুয়েনস আইরেস, আর্জেন্টিনা ১৮ ১-০ ৩-০ ২০২২ ফিফা বিশ্বকাপ বাছাইপর্ব   অর্জন  আর্জেন্টিনো জুনিয়রস   প্রাইমেরা বি ন্যাশনাল : ২০১৬-১৭  আর্জেন্টিনা অলিম্পিক   প্যান আমেরিকান গেমস : ২০১৯  আর্জেন্টিনা   কোপা আমেরিকা : ২০২১  কনমেবল-উয়েফা কাপ অফ চ্যাম্পিয়নস : ২০২২  ব্যক্তিগত   বুন্দেসলিগা মাসের সেরা রুকি: জানুয়ারী ২০১৯   তথ্যসূত্র    বহিঃসংযোগ      বিষয়শ্রেণী:ইতালিতে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:আর্জেন্তিনোস জুনিয়র্সের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইয়ুভেন্তুস ফুটবল ক্লাবের খেলোয়াড়